《送瑞石张太史使梁》
明代·冯奕垣

朝趋载笔侍长杨，夕捧天书出建章。正睹储星天际耀，还瞻宸渥日边翔。

川原半绕函关道，驿路遥临紫塞傍。到日诸侯应授简，马卿词赋已游梁。

作者简介：冯奕垣，字弱璧。南海人。明神宗万历二十九年（一六〇一）进士。选庶吉士。补监察御史，授湖广道御史。三十四年（一六〇六）巡按贵州，以积劳遘疾卒，追赠光禄寺少卿。清道光《广东通志》卷二八二有传。